พอดีแฟนผมมีประจำเดือนวันที่5พ.ย.62แล้วหมดประจำเดือนวันที่10พย.62 กินยาคุมแบบ28เม็ดเม็ดสุดท้ายหมดวันที่9พย.62แล้วได้เลิกกินยาคุมต่อ แต่มีเพศสัมพันธ์กันวันที่29พย.62แบบไม่ได้ป้องกันแต่ได้ทำการหลั่งนอกแต่พอมาเดือนธันวาคมประจำเดือนยังไม่มาเลยได้ซื้อที่ตรวจมาตรวจในวันที่22ธันวาคม62 ผลออกมาขึ้นแค่ขีดเดียว แต่มีอาการปวดหลังมีการตกขาวปกติ เหมือนทุกทีที่ประจำเดือนจะมาแต่วันนี้ประจำเดือนยังไม่มาเป็นเพราะอะไรครับมีโอกาสที่จะตั้งท้องมั้ยครับตอนนี้ทั้ง2เครียดมากครับ
สวัสดีค่ะ หากทานยาคุมกำเนิดชนิด 28 เม็ด เม็ดสุดท้ายในวันที่ 9 พ.ย. แล้วไม่ได้ทานยาคุมต่อ ฤทธิ์ในการป้องกันการตั้งครรภ์ก็จะหมดลงไป และการมีเพศสัมพันธ์ในวันที่ 29 พ.ย. ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%อย่างไรก็ตาม หากได้ตรวจหาการตั้งครรภ์อยางถูกต้องแล้วในวันที่ 22 ธ.ค. และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจากการที่รังไข่ยังไมากลับมาทำงานเป็นปกติหลังจากที่หยุดทานยาคุมไป หรืออาจเกิดจากมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ